De franske kolonister erobrede området i det 19. århundrede og delte det i tre: Byen Tunis og dens opland, byen Algier med opland og Maroc – udledt af ordet Maghreb. Maroc blev senere delt mellem Frankrig og Spanien; Spanien fik den sydlige del (nu Vestsahara), mens den nordlige del Marokko gik til Frankrig. I dag kalder mange den franske del for Al-Maghreb, mens Algeriet hedder Al-Jaza'ir og Tunesien Tounis. I 2007 er et stort motorvejsprojekt påbegyndt. Vejen krydser fire af Maghreb-landene – Marokko, Algeriet, Tunesien og Libyen. Motorvejen bliver tresporet og strækker sig over 3.200 km. Algeriet er længst fremme: tre konsortier bygger 1.200 km motorvej.